15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 498 της 28 Ιουν./22 Ιουλ. 1960 (ΦΕΚ Α΄  109) Περί συμπληρώσεως του υπ’ αριθ. 120/1960 Β.Δ/τος «περί ρυθμίσεως αρμοδιοτήτων συναφών προς έργα δημοσίων επενδύσεων». Έχοντες υπ’ όψιν: α)το άρθρ. 6 παρ. 1 του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών» και β)την υπ’ αριθ. 329/1960 γνωμοδότησιν του Συμβουλίου της Επικρατείας, προτάσει του Ημετέρου Προέδρου της Κυβερνήσεως και των Υπουργών Συντονισμού, Εθνικής Αμύνης, Εξωτερικών, Δικαιοσύνης, Εσωτερικών, Εθνικής Παιδείας και Θρησκευμάτων, Οικονομικών, Εμπορίου, Βιομηχανίας, Συγκοινωνιών και Δημοσίων Έργων, Γεωργίας, Κοινωνικής Προνοίας, Εμπορικής Ναυτιλίας, Εργασίας και Προεδρίας Κυβερνήσεως, απεφασίσαμεν και διατάσσομεν: Άρθρ.1.-(Προστίθεται εδάφ. γ΄ εις παρ. 1 άρθρ. 1 Β.Δ. υπ’ αριθ. 120/1960). Άρθρ.2.-Αι κατά το άρθρ. 7 παρ. 1 του Ν.Δ. 2957/ 1954 αποφάσεις, εκδίδονται εφεξής υπό μόνου του Υπουργού Συντονισμού, εφ’ όσον αφορούν: α)Εις την ένταξιν εκάστου εγκρινομένου έργου δημοσίων επενδύσεων εις το ετήσιον πρόγραμμα δημοσίων επενδύσεων. β)Εις την ολικήν δια την πραγματοποίησιν των ως άνω έργων δαπάνην, και γ)Εις την διάθεσιν των απαιτουμένων δια την πραγματοποίησιν των έργων τούτων πιστώσεων. Άρθρ.3.-Η κατά το άρθρ. 5 παρ. 2 του Ν.Δ. 3620/1956 «περί τροποποιήσεως και συμπληρώσεως των διατάξεων περί διοικητικής αποκεντρώσεως» ειδική έγκρισις προς ενέργειαν δαπανών προμηθειών και εκτελέσεως έργων, εις βάρος των εν τω προϋπολογισμώ των Νομαρχιακών Ταμείων πιστώσεων, κατά παρέκκλισιν των περί προμηθειών του Δημοσίου και εκτελέσεως δημοσίων έργων διατάξεων παρέχεται εφεξής υπό μόνου του Υπουργού Εσωτερικών άνευ συμπράξεως του Υπουργού Συντονισμού. Εις τους αυτούς Ημετέρους Υπουργούς, ανατίθεμεν την δημοσίευσιν και εκτέλεσιν του παρόντος. Σελ. 126,68 25.Β.δ.15 Δημόσιες Επενδύσεις 